open-index/open-wikipedia-markdown huggingface dataset:
Knutas VI

**Knutas VI** (,  1163 m. – 1202 m. lapkričio 12 d.) – 1182-1202 m. Danijos karalius.

## Biografija

Kilęs iš Estridsenų dinastijos, tėvas Valdemaras I Didysis, motina Sofija Polockietė. Brolis Valdemaras II Nugalėtojas. Žmona Saksonijos kunigaikščio Henriko Liūto duktė Gertrūda Saksė.

## Valdymas

Garsėjo pamaldumu ir išsilavinimu. 1170-1182 m. Valdemaro I Didžiojo bendravaldis. Pirmasis Danijos karalius, 1170 m. vainikuotas bažnyčioje. Jam valdant didelę įtaką turėjo brolis ir arkivyskupas Absalonas. Tęsė tėvo pradėtą danų įsigalėjimo Baltijos jūros pietinėse pakrantėse politiką. 1184 m. jūrų mūšyje ties Štralsundu Absalono vadovaujami danai įveikė Pamario (Pomeranijos) kunigaikštį Boguslavą I. Apie 1185 m. Pamarys ir Meklenburgas pripažino Danijos siuzerenitetą, o Knutas VI ėmė tituluotis Slavų karaliumi. 1195 m. surengė žygį į Suomiją ir Estiją.

## Šaltiniai

## Literatūra
* The Oxford Illustrated History of the Vikings. Ed., Peter Sawyer. Oxford University Press, New York, 1997. Chapter Seven: "The Danish Empire and the End of the Viking Age" by Niels Lund.
* Henry Petersen. Et dansk Flag fra Unionstiden i Maria-Kirken i Lübeck, Copenhagen: C. A. Reitzel, 1882
Kvalifikacinis teisės laipsnis

**Kvalifikacinis teisės laipsnis** () - akademinis, mokslo laipsnis, suteikiamas baigus teisės studijas. Kvalifikaciniai teisės laipsniai skiriasi įvairiose teisės šeimose bei atskirose valstybėse, kadangi teisininko profesiją reglamentuoja nacionalinės teisės aktai. Baigus teisės studijas gali būti suteikiami klasikiniai ES, kitose Europos valstybėse - bakalauro, magistro ir daktaro - laipsniai bei pažymintys būtent teisės krypties studijas, pridedant pažymimąjį žodį „teisės“, kartais ir specializaciją, pavyzdžiui, verslo teisės magistras (LL.M. oec.), lyginamosios teisės teisės magistras (LL.M. comp., M. Comp. L.).

## Rūšys

* Teisės bakalauras, Bachelor of Laws (Jungtinė Karalystė).
* B.L. arba L.L.B, Bachelor of Laws (Indija).
* Bachelor of Laws (Kanada, Australia ir kitos šalys.
* Juris Doctor (JAV).
* Valstybinis egzaminas ("state exam in law") (Vokietija, pirmasis - *Erstes Juristisches Staatsexamen*, antrasis - *Zweites Juristisches Staatsexamen*, *[[Bar exam]]* analogas JAV. Taip pat kai kur suteikiamas teisės licenciatas "Lizentiat des Rechts (Licentiatus iuris)", *Magister iuris* arba *Diplom-Jurist*).
* Jurisprudencijos daktaras, *Dottore in Giurisprudenza* ("Doctor of Jurisprudence") (Italija).
* Teisės kandidatas.
* Teisės daktaras.
* Teisės licenciatas, *Licenciatura en Derecho* ("Bachelor in Law") (Meksikas), *[[Licentiate|Lizentiat]] der Rechtswissenschaften* (Vokietija) / *Licence en droit* (Prancūzija), nuo 2004 ir *Master of Law (MLaw)* (Šveicarija, nuo 2004).
* Teisės magistras: *Maestría en Derecho* ("Mastery in Law") Ispanija, *Magister iuris* "Master of Law" (Austrija)
* Diplomuotas teisininkas, juristas - posovietinėse valstybės (Ukraina, Rusija).
* Teisės licencija, *[[Ijazah|Ijazat attadris wa 'l-ifttd]]* ("licencija dėstyti, aiškinti teisę") Islamo teisės valstybėse.

## Literatūra
* Vytautas Raudeliūnas. Teisės mokslų laipsniai senajame Vilniaus universitete // Socialistinė teisė. 1978, Nr. 2, p. 48–53.

## Nuorodos
* Teisės mokslas
Valia

**Valia** – kryptingas sąmoningas savo pasirinkimų, veiklos bei elgesio valdymas, siekiant įveikti kliūtis bei pasiekti laike ištęstų tikslų; subjektyvi vidinė paskata atlikti nepakankamai motyvuotus išorinius ir vidinius veiksmus siekiant apibrėžtų tikslų. Sąmoningai kryptingai vykdoma numatyta ir apgalvota veikla tikslui siekti vadinama valia arba valiniu veiksmu. Atvirkštinis valiai veiksmas yra impulsyvus – atliekamas be išankstinių ketinimų, planavimo, apmąstymo, įvertinimo.
Vaikų bei paauglių tarpe tai pakankamai dažnas reiškinys pasireiškiantis dėl auklėjimo, patirties ar psichikos išsivystymo stokos, suaugusių žmonių – savo kilme tai dažniausiai anksčiau buvę sąmoningi veiksmai ilgainiui dėl dažno pasikartojimo virtę automatiniais, pvz., ėjimas į tas pačias vietas, tam tikrų prekių ar paslaugų pirkimas, atsakas į panašius klausimus ir pan.

Sudėtingo valios veiksmo etapai:
* Tikslo įsisąmoninimas. Jis priklauso nuo asmenybės kryptingumo, motyvų.
* Motyvų kova-apsisprendimas. Atsiradus kelioms alternatyvoms, žmogus patenka į konfliktinę situaciją, kurioje tarpusavyje kovoja motyvai. Motyvų kovoje turi išryškėti veiksmo tikslas bei kryptis, o ne vykdymo būdai. Motyvų kova baigiama apsisprendimu.
* Priemonių numatymas. Priemonės gali būti planuojamos kartu su tikslo įsisąmoninimu. Tačiau detalus planas sudaromas prieš praktinį sprendimo įgyvendinimą.
* Praktinis įgyvendinimas. Įgyvendindamas apsisprendimą, asmuo ne tik veikia, bet ir kontroliuoja, koreguoja savo veiksmus.

Asmenybės valios ypatybės
* Stimuliuojančios valios ypatybės: tikslingumas, ryžtingumas, atkaklumas, energingumas, iniciatyvumas, savarankiškumas ir drąsumas.
* Slopinančios valios ypatybės: ištvermingumas, kantrumas, santūrumas, savitvarda, savikontrolė.
* Tarpinės valios ypatybės: organizuotumas ir drausmingumas.

Valia turi dvi susijusias funkcijas:
* skatinamoji – didina subjekto aktyvumą
* slopinamoji – mažina subjekto aktyvumą.

Valia pasireiškia, kai:
* žmogui sunku nuspręsti, kuriam iš vienodai reikšmingų tikslų ar motyvų reikia suteikti pirmenybę.
* reikia nugalėti išorės ir vidaus kliūtis ir pan.

Pasirinkimo metu paprastai susidaro vienas kitam pavaldžių motyvų sistema, atitinkanti veikimo tikslą. Veikimo tikslų, būdų, galimų pasekmių sąmoningas suvokimas padeda pačiam valdyti savo veiklą – imtis tam tikrų veiksmų arba, atvirkščiai, susilaikyti nuo tam tikros veiklos.

## Taip pat skaitykite
* Laisva valia
* Determinizmas

## Šaltiniai
Echolalija

**Echolalija** (iš gr. ἠχώ 'aidas; kartoti' + λαλιά 'murmėjimas; beprasmis kalbėjimas') – žodžių ir frazių, kuriuos pasakė kiti žmonės, kartojimas. Tipiška echolalija trunka ilgai, linkusi kartotis. Aidiškas pakartojimas dažnai turi pamėgdžiojimo, murmėjimo ar staccato intonaciją. Nevalinga echolalija priskiriama tikams.

Echolalija pasitaiko žmonėms su organiniais psichikos sutrikimais, schizofrenija, autizmu, afazija, Turetės sindromu (*Tourette syndrome*), *Rubinstein-Taybi* sindromu, - taip pat su kai kuriais vystymosi sutrikimais.

Paprastas klausimo pakartojimas norint pasitikslinti nėra echolalija.

Echolalijos rūšys:
* *tiesioginė echolalija* - kai žodis ar frazė kartojama išsyk jį išgirdus. Kai kuriais autizmo ir Aspergerio sindromo atvejais pakartojimas duoda laiko suvokti, kas yra sakoma. Pvz., paklausus autistiško vaiko „Ar tu nori pietų?“, šis išsyk pakartoja „Ar tu nori pietų?“, paskui seka pauzė, o tada - atsakymas „Taip. O ką per pietus valgysime?“.
* *delstinė echolalija* - kai žodis ar frazė pakartojama po kurio laiko. Taip kai kurie autistiški asmenys po kurio laiko kartoja TV reklamų žodžius, frazes iš mėgstamų filmų, tėvų barimą. Spėjama, kad šis echolalijos variantas susijęs su pakitimais ilgalaikėje atmintyje, todėl pagal mechanizmus gali būti kitoks reiškinys negu tiesioginė echolalija. Šios echolalijos atveju žmogus dažnai gali pakartoti labai ilgus teksto gabalus, todėl delstinę echolaliją kartais palaiko argumentu, kad to žmogaus intelektas aukštesnis nei vidutinis.
Pėda (reikšmės)

Žodis **pėda** reiškia:

* pėda – tolimoji nuo kūno sausumos stuburinių kojos dalis, kuria ar kurios priekine dalimi remiamasi į žemę;
* pėda – kojinės, kojakelnių ar pan. drabužio dalis, dengianti anatominę pėdą;
* pėda – pėdsakas, pėdos atspaudas grunte, sniege ir kt;
* pėda – nesisteminis ilgio vienetas;
* pėda – mažiausias ritminis eiliuotos kalbos vienetas.
Ivanovas (Rusija)

**Ivanovas** () – miestas vakarų Rusijoje, tarp Volgos ir Kliazmos upių, prie Kliazmos intako Uvodės, 318 km į šiaurės rytus nuo Maskvos; srities ir rajono centras. Geležinkelio mazgas. Svarbus tekstilės pramonės centras, išvystyta mašinų, elektros energijos, medienos, baldų, chemijos, maisto pramonė.

Ivanovo valstybinis, chemijos ir technologijos, energetikos universitetai, architektūros, medicinos, žemės ūkio, tekstilės akademijos, tarptautinis verslo institutas. Veikia dramos, muzikos, lėlių teatrai, cirkas, dailės muziejus, 1905–1907 m. revoliucijos memorialinis kompleksas, stovi Švč. Dievo Motinos Ėmimo į Dangų cerkvė (XVII a.).

## Istorija

Miestas įkurtas 1881 m. sujungus Ivanovo kaimą (žinomas nuo 1561 m. kaip didelis prekybinis kaimas) ir Voznesenskij Posado (nuo 1853 metų) kaip ***Ivanovo Voznesenskas***. Rusijos imperijoje miestas tapo tekstilės centru. XX a. pradžioje čia jau buvo daug gamyklų. Ivanovo Voznesenske buvo stiprus revoliucinis judėjimas. Būtent čia 1905 m. buvo įkurtas pirmasis Rusijoje sovietas. 1932 m. pervadintas ***Ivanovu***. Mieste liko nemažai konstruktyvizmo pastatų.

## Sportas
* FK Tekstilščik Ivanovo
* „Tekstilščiko“ stadionas, talpa 9 565 žiūrovai.
* Moterų krepšinio komanda „Energija“.

## Miestų partnerystė
*  Hanoveris, Vokietija
*  Lodzė, Lenkija
*  Kralevas, Serbija

## Šaltiniai

## Nuorodos
* Miesto svetainė
Colis

**Colis** (žymimas -* *'in*' *, ) – ne SI sistemos ilgio vienetas lygus 1/12 pėdos. Šiuolaikinis colis – britiškasis colis, kurio ilgis yra 2,54 cm.

Senasis Lietuviškasis colis buvo lygus 2,7076 cm.

Įvairiose šalyse būna skirtingo dydžio:
* Austriškasis colis - 2,63402 cm
* Baltiškasis:
** Kurliandiškasis - 3,36 cm
** Revelio (dab. Talinas) – 2,6715 cm
** Rygos - 2,24 cm
** Senasis Lietuviškasis - 2,7076 cm
* Britaniškasis - 2,5399931 cm (1947 m.)
* Vokiškasis colis:
** Badeno - 3 cm (1810 m.)
** Bavarijos - 2,43216 cm arba 2,918592 cm
** Prūsijos - 2,61545 cm (1755 m.), 3,76625 cm (1816 m.)
** Reino Sąjungos - 2,61541 cm
** Saksonijos - 2,36 cm
* Ispaniškasis () – 2,32166 cm
* Kvebeko (Kanadoje) – naudotas prancūziškasis colis, kuris 1985 m. pakeistas į 2,707005 cm ilgio
* Kiniškas (*cun*) – 3,3333 cm
* Japoniškasis - 3,0303 cm
* JAV - 2,540000508 cm (dar vad. *geodeziškuoju coliu*, 1866 m.), 2,54 cm (nuo 1958 m.)
* La Platos vicekaralystės () – 2,547 cm
* Lenkijos:
** Senasis arba *Karūnos* - 2,48 cm (iki 1819 m.)
** Naujasis - 2,4 cm (1819 m.-1849 m.)
** Vroclavo (dar vad. Brėslaujos, Silezijos) – 2,742 cm
* Meksikietiškasis () 2,3278 cm
* Prancūziškasis (dar vad. *paryžietiškuoju* arba *karališkuoju*) – 2,706995 cm

## Išnašos
Runkelinis skydinukas

**Runkelinis skydinukas** (*Cassida nebulosa*) – lapgraužių (*Chrysomelidae*) šeimos skydinukų genties vabalas. 

Vabalai ovalūs, plokšti, 5 - 8 mm ilgio, rudos spalvos, apatinė vabalo pusė juoda. Antsparniais eina juodų taškų eilės.

Pavasarį patelės, dažniausiai ant balandūnių (*[[Atriplex]] sp.*), lapų vidinės pusės krūvelėmis deda kiaušinėlius, kiekviena krūvelė pridengiama savotišku pusiau permatomu, gelsvo atspalvio skydeliu iš vabalų išskyrų. Lervos gelsvai žalsvos, 7 - 9 mm ilgio, apaugusios spygliškomis ataugomis, pilvelio gale yra dvi ataugos, nukreiptos aukštyn. Iš pradžių lervos maitinasi apatinėje lapo pusėje, o jau paaugusios- išgraužia lapuose kiaurymes. Lėliukėmis virsta ant mitybinių augalų lapų. Šiauriniuose regionuose per metus išsivysto viena generacija, o pietiniuose regionuose išsivysto dvi vabalų kartos. Vabalai žiemoja dirvoje, po nukritusiais lapais, sunykusios augmenijos liekanomis.

Kenkėjas. Pažeidžia cukrinius ir pašarinius runkelius, burokėlius.

Paplitimas: Europa, Azija, Šiaurės Amerika.
Energoatom

**Energoatom** () – visų Ukrainos branduolinių jėgainių operatorė. Įmonėje dirba apie 38 tūkst. žmonių. 2006 m. pasiekta 1,5 mljrd. eurų apyvarta.
Thomas Malthus

**Tomas Maltusas** (, 1766 m. vasario 13 d. Sarėjus, Anglija – 1834 m. gruodžio 23 d. Batas, Anglija) – žymus anglų demografas ir ekonomistas.

Labiausiai išgarsėjo kūriniu „Gyventojų raidos principai“, kuriame suformulavo statiškų išteklių teoriją. Jos pagrindinė idėja – žmonių populiacija auga geometrine progresija, o Žemės ištekliai – tik aritmetine arba yra statiškoje būsenoje, todėl nekontroliuojamas žmonijos augimas galiausiai prives prie skurdo, bado ir kitokių nepriteklių. Jo iškeltos mintys yra populiarios iki šių dienų diskusijose apie galimą gyventojų perteklių, to poveikį aplinkai ir populiacijos kontrolės priemones.

## Šaltiniai
Ilgas bučinys nakčiai (filmas)

**Ilgas bučinys nakčiai** – 1996 m. JAV režisieriaus Renio Harlino drama su Džina Devis ir Semueliu L. Džeksonu. Peržiūros amžiaus riba: N-16.

## Siužetas

Mokytoja Samanta Kein prieš aštuonerius metus prarado atmintį. Dabar ji gyvena laimingą šeimyninį gyvenimą su aštuonmete dukra Keitlin ir net neįtaria turėjusi kruviną praeitį. Pasirodo, kadaise ši graži moteris buvo agentė Čarli Baltimor, vykdžiusi slaptas CŽV užduotis. Šokiruota staiga sugrįžusiais profesionalaus samdomo žudiko įgūdžiais, Samanta bando išsiaiškinti savo praeitį. Samdomas detektyvas Mitčas Henesis, pradėjęs tirti paprastos mokytojos praeitį, kartu su Samanta įtraukiamas į slaptą CŽV operaciją…

## Aktoriai
: *Aktorius – vaidmuo*
* Geena Davis – Samanta Kein
* Samuel L. Jackson – Mitčas Henesis
* Yvonne Zima – dukra Keitlin
* Patrick Malahide – Lelandas Perkinsas
* Craig Bierko – Timotis
* Brian Cox – Dr. Nathan Waldman
* David Morse – Luke
ir kt.
Kaklas

**Kaklas** () – kūno dalis tarp galvos ir krūtinės. Kaklo buvimas – vienas iš sausumos stuburinių prisitaikymų – einant jis suteikia amortizaciją galvai, be to, leidžia ją sukinėti. Kuo kaklas ilgesnis, tuo judresnė galva.

Varliagyvių kaklas sudarytas iš vieno slankstelio, paukščių – 11 – 25 slankstelių, visų žinduolių kaklą sudaro 7 slanksteliai – jų kaklo ilgis priklauso tik nuo slankstelių matmenų.
Rivnės atominė elektrinė

**Rivnės atominė elektrinė** (, santrumpa **PАЕС**; , santrumpa **RNPP**) – branduolinė jėgainė Ukrainos šiaurės vakarinėje dalyje, Rivnės srityje. Jėgainę aptarnauti pastatytas Varašo miestas.

## Istorija
Branduolinės jėgainės projektavimas prasidėjo 1971 m., buvo numatyta statyti Vakarų Ukrainos AE vėliau pervadinta į Rivnės AE.

Statybų darbai prasidėjo 1973 m. Pirmieji du blokai su reaktoriais VVER-440 pradėti eksplotuoti 1980–1981 m. Trečiasis blokas su naujo tipo reaktoriumi VVER-1000 įjungtas 1986 m.

1989 m. elektrinėje dirbo TATENA komisija, kuri gerai įvertino objekto saugumą.

1984 m. prasidėjo ketvirtojo bloko statybos, tačiau Ukrainai tapus nepriklausoma, 1991 m. Aukščiausioji Rada priėmė branduolinių objektų statybų moratoriumą. 1993 m. statybos atnaujintos tačiau dėl finansavimo stokos vyko ypač lėtai. 2004 m. spalio 10 d. ketvirtasis blokas iškilmingai padėtas eksplotuoti.

Jėgainėje numatyta vieta dar dviem energoblokams su reaktoriais VVER-1000, tačiau jų statybos atidėtos.

Atominė elektrinė kasmet pagamina 11–12 mlrd. kWh ir tai sudaro 16% elektros, pagaminamos Ukrainos atominėse elektrinėse.

## Reaktoriai ir datos

## Galerija


File:РАЭС летом 2006.JPG 

File:РАЭС. Украина.JPG

File:РАЭС осень Украина.JPG



## Išnašos


## Nuorodos

*Oficialus RAE tinklalapis  
*Informacija apie RAE oficialiame ekploatuojančios įmonės „Energoatom“ tinklalapyje
Prarasti Tamplierių lobiai (filmas)

**Prarasti Tamplierių lobiai** – 2006 m. danų režisieriaus Kaspero Barfedo nuotykių filmas jaunimui, sukurtas pagal anglų rašytojos Enidos Meri Blaiton istoriją. Filmas pelnė 5 apdovanojimus įvairiuose Europos kino festivaliuose.

## Siužetas

Keturi paaugliai, vadovaujami trylikametės Ketrinos, leidžia vasaros atostogas Baltijos jūros Bornholmo saloje. Ten jie aptinka paslaptingų ženklų, rodančių kelią link tamplierių riterių lobių ir stengiasi įminti apvalių bažnyčios bokštų mįslę. Tačiau įprastas vaikų smalsumas tampa pavojingas. Kažkokios keistos būtybės, besislepiančios po apsiaustais, iš visų jėgų stengiasi sutrukdyti draugams…

## Aktoriai
* Julie Grundtvig Wester – Ketrin
* Christian Heldbo Wienberg – Nilsas
* Nicklas Svale Andersen – Matijas
* Frederikke Thomassen – Fie
ir kt.

## Šaltiniai

## Nuorodos
* Oficiali svetainė (danų k.)
Maniokas

**Maniokas** arba ***manijokas*** (*Manihot*) – karpažolinių (*Euphorbiaceae*) šeimos gentis, kuriai priklauso ~110 rūšių, savaime augančių tropinėje Amerikoje. Kai kurios iš jų yra kultūrinės, ir auginamos visame pasaulyje.

Diploidiniai (2n) maniokai turi 36 chromosomas.

## Rūšys
Dažniausios rūšys:
* Brazilinis maniokas (*Manihot brasiliensis*)
* Valgomasis maniokas, juka, kasava (*Manihot esculenta*)
* *Manihot glaziovi*
* *Manihot grahamii*
* *Manihot palmata*

## Šaltiniai
Dubnas

**Dùbnas**  () – miestas Ukrainos vakaruose, Rivnės srityje, prie Ikvos upės. Dubno rajono centras.

## Istorija

Rašytiniuose šaltiniuose pirmą kartą minimas 1099 m. XI a. – XII a. dalinės kunigaikštystės centras. XIII a. Haličo-Voluinės kunigaikštystės miestas, nuo XIV a. priklausė Lietuvos Didžiajai kunigaikštystei, 1569 m. atiteko Lenkijai. XIV a. čia įsikūrė viena pirmųjų Lietuvos Didžiosios Kunigaikštystės žydų bendruomenių. 1498 m. suteiktos miesto teisės. Nuo 1795 m. priklausė Rusijos imperijai, 1920–1939 m. vėl Lenkijai, nuo 1939 m. priklauso Ukrainai.

1919–1921 m. ties Dubnu vyko atkaklios Lenkijos kariuomenės ir Raudonosios armijos kovos. Per Antrąjį pasaulinį karą 1941 m. įvyko vienas didžiausių to karo tankų mūšių tarp Vokietijos ir TSRS kariuomenių. 1941–1944 m. okupuotas vokiečių.

1939–1941 m. čia veikė NKVD stovykla lenkų karo belaisviams, 1942 m. – getas, išžudyta dauguma žydų. 1941 m. jų buvo apie 12 000 arba 58 % miesto gyventojų.

## Ekonomika

Pro Dubną eina geležinkelis Lvovas-Rovnas ir plentas bei plentas į Ternopilį  ir . Išvystyta lengvoji, baldų pramonė, yra maisto (vaisių ir daržovių perdirbimo, mėsos, cukraus, tabako), trikotažo pramonės, meninių ir gumos techninių dirbinių įmonių.

## Turizmas

Dubne yra Kraštotyros muziejus, Dubno pilis, statyta 1489–1506 m., perstatyta XVIII a. antroje pusėje. Išlikę XVI a. miesto vartai, bernardinų bažnyčia ir vienuolynas, įkurtas 1614 m., po gaisrų atstatytas XVIII a., medinė XVII a. cerkvė, XVIII a. Liubomirskių rūmai ir XV-XVII a. kunigaikščių Ostrogiškių dvaras.

## Šaltiniai

## Nuorodos
* Miesto portalas 
* Dubno istorija 
* Dubno miesto taryba
* Senos nuotraukos
Netišynas

**Netišynas** () – srities reikšmės miestas Ukrainoje, Chmelnyckio srityje. 2001 metais mieste gyveno 34 358 gyventojai. Plotis − 66 km². Rašytiniuose šaltiniuose pirmą kartą minimas apie 1542 m., miesto statusas nuo 1984-ųjų metų, srities reikšmės miesto statusas nuo 1993-ųjų metų. Miestas įsikūręs prie Gorynės upės. Šalia miesto pastatyta didžiausia srities įmonė – Chmelnyckio atominė elektrinė


File:Netishyn. Khmelnytsky Oblast. West of Ukraine.jpg
File:Netishyn. West of Ukraine.jpg
File:Netishyn on the Goryn river. Ukraine.jpg
File:Netishyn. Khmelnitsky oblast. Ukraine.jpg
Lodovico Fredo

**Liudvikas Fredas** (, mirė 1686 m. Pažaislyje) – iš Venecijos kilęs italų architektas, vienuolis, XVII a. 2-ojoje pusėje LDK kanclerio Kristupo Paco iniciatyva pakviestas į Lietuvą planuoti Pažaislio vienuolyno architektūros projekto. 1673 m. jam suteiktas bajoro titulas ir padovanota žemė Šidiškių kaime (dabartinė Freda).

Palaidotas Pažaislio bažnyčios rūsyje.
Eimantas Poderis

**Eimantas Poderis** (g. 1973 m. rugsėjo 13 d.) – Lietuvos futbolininkas ir treneris, atstovavęs šalies nacionalinei rinktinei.

2009 m. treniravo Tauragės „Tauro“ dublerių komandą, tarp 2011–20 Lundo „BoIS“ vyrų ekipos žaidžiantysis treneris, Covid 19 pandemijos laikotarpiu treniravo vaikus D. Šembero futbolo akademijoje.

## Pasiekimai
* TSRS „Odinio kamuolio“ varžybų sidabras su Alytaus „Pušyno“ komanda (1984)
* A Lyga: 1991, 1992, 1995, 1996, 2003, 2004
* LFF taurė: 1995 m.
* Baltijos taurė: 1992, 2005

## Įvarčiai rinktinėje

## Nuorodos
Meištai (Šakiai)

**Meištai** – kaimas Šakių rajono savivaldybėje, 1 km į šiaurės rytus nuo Kudirkos Naumiesčio, prie kelių  ir  sankirtos. Pro kaimą teka Mergupis, priklausantis Šešupės baseinui. Taip pat kaime yra ežeras – kūdra. Yra veikiančios Meištų kapinės.

Anksčiau Meištais neretai būdavo vadinama šiaurinė Kudirkos Naumiesčio miesto dalis, esanti šiauriau pagrindinio miesto tilto. Vakarinė kaimo riba ribojasi su ir Rusijos (Kaliningrado srities) valstybės siena su Lietuva. Pietuose kaimas ribojasi su Kudirkos Naumiesčiu, o rytuose – su Miknaičiais, šiaurėje – su Kubilėliais.

## Istorija

|}

## Gyventojai

### Žymūs žmonės
* Meištuose 1894 m. sausio 18 d. gimė kooperatininkas, visuomenės ir politinis veikėjas Jonas Pakalka.

## Šaltiniai
Valgomasis arachis

**Valgomasis arachis**, dar vadinamas **žemės riešutu, arachisu** (*Arachis hypogaea*) – pupinių (*Fabaceae*) šeimos augalas, kilęs iš Pietų ir Centrinės Amerikos.

## Morfologija
Vienmetis žolinis augalas. Aukštis 30-50 cm. Lapai priešiniai, plunksniški, lapelio ilgis 1-7 cm. Žiedai geltoni, sutelkti žiedynuose. Vaisius – 3-7 cm ilgio ankštis, susiformuojanti po žeme. Ankštyje yra 1-4 sėklos („riešutai“). Sėklose gausu baltymų, vitaminų B1, B2, B3, B5, kalcio, magnio, fosforo, geležies.

## Kultivacija
Žemės riešutai auginami ir vartojami maistui buvo dar senovės Peru. Vėliau pradėti auginti ir Actekų imperijoje. Kolonizaciniu laikotarpiu pradėti auginti JAV, Afrikoje, Azijoje. Pagrindiniai žemės riešutų augintojai yra Kinija, Indija, Nigerija, JAV, Sudanas, Senegalas, Tanzanija, Kongo DR, Argentina ir kt.

## Produkcija

## Išnašos
Grant Hill

**Grant Henry Hill** (g. 1972 m. spalio 5 d.) – buvęs JAV krepšininkas, rungtyniavęs NBA.

2007 m. liepos 5 d. pasirašė dvejų metų sutartį su Phoenix „Suns“ klubu. 2009 m. liepos 15 d. Fynikso klubas pasirašė vienerių metų kontraktą, su galimybe ją pratęsti dar vieneriems metams. 2012 m. liepos 17 d. su Los Andželo „Clippers“ pasirašė dvejų metų sutartį.

2013 m. liepos 1 d. paskelbė pasitraukiantis iš profesionalaus krepšinio.

## Pasiekimai

* Septynis kartus žaidė Visų žvaigždžių rungtynėse
* 1995 m. NBA Metų naujokas
* 1996 m. Olimpinių žaidynių aukso medalio laimėtojas
* 2005, 2008, 2010 m. NBA garbingo elgesio prizas

## Nuorodos

* Oficialus žaidėjo puslapis
Olegas Deripaska

**Olegas Vladimirovičius Deripaska** (, g. 1968 m. sausio 2 d. Dzeržinske) – tai Rusijos milijardierius, oligarchas ir RUSAL valdybos pirmininkas.

Baigė 1993 m. Maskvos Lomonosovo universitete fizikos mokslus. 1996 metais Maskvoje Plechanovo akademijoje apsigynė ekonomikos diplomą. 2008 metais Deripaska tapo turtingiausiu Rusijos žmogumi. Jo asmeninis turtas siekė 28 milijardus JAV dolerių.

## Nuorodos
* Forbes:Olegas Deripaska
Prieglobstis

**Prieglobstis** ( (iš sen. gr. σῦλος, *súlos*) - teikiama pagalba, parama persekiojamam asmeniui, leidžiant jam (apsi)gyventi tam tikroje vietoje. Globa, gynyba nuo persekiojimo, gresiančių pavojų. Žmogus gyvenamojoje valstybėje gali būti persekiojamas dėl savo religinių, politinių kitokių įsitikinimų, todėl yra priverstas ieškotis prieglobsčio kitoje šalyje.

Prieglobstis gali būti teisinis, politinis. Žymūs politinio prieglobsčio prašytojai Karlas Marksas, Borisas Berezovskis ir kiti. Teisinis prieglobstis teikiamas dėl žmogaus teisių pažeidimų jo valstybėje, kai asmuo yra priverstas išvažiuoti gyventi kitur, kur jam leidžiama gyventi nuolat.
Žaliasis rugiasprakšis

**Žaliasis rugiasprakšis** (*Selatosomus aeneus*; *Diacanthus aeneus*, *Corymbites aeneus*) – sprakšių (*Elateridae*) šeimos vabalas.

Vabalas plokščias, platus, į abu galus siaurėjantis, 10 – 18 mm ilgio. Galva plokščia ar šiek tiek įlenkta, priekinės galvos dalies kraštai, ties ūsų duobutėmis, yra iškilūs. Priešnugarėlė beveik vienodo ilgio ir pločio, užpakaliniai kampai ištįsę į smailias ataugas. Vabalai yra juodi, antsparniai ir nugara metališkai tamsiai žalios spalvos, kartais su mėlynu atspalviu. Kojos juodos, geltonai rudos, rudai raudonos spalvos. Skraido gegužės – liepos mėnesiais.

Kiaušinėliai balti, iki 0,7 mm diametro. Vabalo lervos plokščios, plonos, kietos, geltonos ar rusvos spalvos, tamsesne galva ir trumpomis krūtinės kojomis, blizgančios, 8 – 30 mm ilgio. Paskutinis lervos segmentas kūgiškas. Lervos vystosi ir žiemoja dirvoje, 15 – 40 cm gylyje. Vystymosi ciklas 3 – 5 metai.

Kenkėjas. Lervos apgraužia dygstančias sėklas, jaunus daigus, pažeidžia šaknies kaklelį arba krūmijimosi mazgą, graužia šakniavaisius ar kitus požeminius augalų organus, kur išėda siauras landas. Ypač pavojingos daigams. Suaugę vabalai aktyvūs dieną; nelabai žalingi.

Paplitęs visoje Europoje.

## Taip pat skaitykite
* Lietuvoje gyvenantys sprakšiai
Antonio Banderas

**Antonijus Banderasas** (tikr. *José Antonio Domínguez Bandera*; g. 1960 m. rugpjūčio 10 d. Malagoje) – ispanų kino aktorius ir dainininkas, žinomas iš filmų Žudikai, Evita, Interviu su vampyru, Filadelfija, Zoro kaukė, Mariačio trilogija.

Tai pirmasis ispanų aktorius, nominuotas Auksiniam gaubliui ir Emmy apdovanojimui.

Antonijus Banderasas yra atlikęs keletą dainų, kurios įgarsino jo filmus. Žymiausia – *Canción del Mariachi* (su Los Lobos) iš filmo *[[Desperado]]*.

## Filmografija
* *Pestañas postizas* (1982)
* *Laberinto de pasiones* (1982)
* *Y del seguro… líbranos Señor!* (1983)
* *El caso Almería* (1984)
* *El señor Galíndez* (1984)
* *Fragmentos de interior* (1984)
* *Los zancos* (1984)
* *Réquiem por un campesino español* (1985)
* *La corte de Faraón* (1985)
* *Caso cerrado* (1985)
* *Matador* (1986)
* *Puzzle* (1986)
* *27 horas* (1986)
* *Delirios de amor* (1986)
* *La ley del deseo* (1987)
* *Así como habían sido* (1987)
* *La Mujer de tu vida: La mujer feliz* (1988)
* *Mujeres al borde de un ataque de nervios* (1988)
* *El placer de matar* (1988)
* *Bâton rouge* (1988)
* *Bajarse al moro* (1989)
* *Si te dicen que caí* (1989)
* *Blanca Paloma, La* (1989)
* *Acto, El* (1989)
* *La otra historia de Rosendo Juárez* (1990)
* *¡Átame!* (1990)
* *Contra el viento* (1990)
* *Terra Nova* (1991)
* *Una Mujer bajo la lluvia* (1992)
* *[[Mambo karaliai]]* (1992)
* *Il Giovane Mussolini* (1993) (TV) kaip Benito Mussolini
* *¡Dispara!* (1993)
* *[[Dvasių namai]]* (1993) as Pedro Tercero García
* *[[Filadelfija (filmas)|Filadelfija]]* (1993)
* *Of Love and Shadows* (1994)
* *[[Interviu su vampyru: vampyrų kronikos]]* (1994)
* *Miami Rhapsody* (1995)
* *[[Desperado]]* (1995)
* *[[Keturi kambariai]]* (1995)
* *[[Žudikai]]* (1995)
* *[[Nekalbėk su nepažįstamais]]* (1995)
* *Two Much* (1995)
* *[[Evita (filmas)|Evita]]* (1996) kaip Če
* *[[Zoro kaukė]]* (1998)
* *[[Tryliktasis karys]]* (1999) kaip Achmedas ibn Fadlanas
* *The White River Kid* (1999)
* *Play It to the Bone* (1999)
* *The Body* (2001)
* *[[Šnipų vaikai]]* (2001)
* *Original Sin* (2001)
* *Femme Fatale* (2002)
* *[[Šnipų vaikai 2: Dingusių svajų sala]]* (2002)
* *[[Frida]]* (2002) kaip David Alfaro Siqueiros
* *Ballistic: Ecks vs. Sever* (2002)
* *[[Šnipų vaikai 3-D: Žaidimo pabaiga]]* (2003)
* *[[Vienąkart Meksikoje]]* (2003)
* *And Starring Pancho Villa as Himself* (2003) kaip Pancho Villa
* *Imagining Argentina* (2003)
* *[[Šrekas 2]]* (2003) (balsas)
* *[[Zoro legenda]]* (2005)
* *Take the Lead* (2006)
* *Bordertown* (2007)
* *[[Šrekas 3]]* (2007) (balsas)
* *Memoirs of Hadrian* (2008)
* *My Mom’s New Boyfriend* (2008)
* *The Code* (2008)
* *[[Kitas vyras]]* (2008)
* *Puss in Boots: The Story of an Ogre Killer* (TBA) (balsas)
* *[[Juodasis auksas (2011 filmas)|Juodasis auksas]]* (2011)

## Nuorodos
* IMDB profilis
Igdyras

** Igdyras** (, ) – miestas pačiuose Turkijos rytuose. Igdyro provincijos sostinė. 75,9 tūkst. gyventojų.

## Istorija
Miestas istorinėje Armėnijoje, Airarato srityje, anksčiau žinomas kaip Surb Maris. Viduramžiais buvo žinomas kaip Colakertas.

Po Rusijos–Persijos karo miestas tapo Rusijos imperijos dalimi, o nuo 1828 iki 1917 m. buvo Jerevano gubernijos Surmalinsko rajono rajoninis miestas. Mieste veikė viena armėnų mokykla, viena armėnų bažnyčia, paštas ir telegrafo stotis.

1918–1920 m. priklausė Armėnijos Respublikai. 1920 m., per Armėnijos ir Turkijos karą, Igdirą okupavo turkų kariuomenė, o armėnai, sudarę didžiąją miesto gyventojų dalį, buvo nužudyti arba ištremti.

Pagal Karso sutartį tapo Turkijos dalimi.

## Sportas
* Iğdır FK – futbolo klubas;
* Igdyro miesto stadionas, talpinantis 2,7 tūkst. žiūrovų.

## Šaltiniai

## Nuorodos
* Iğdır (turkų k.)
Bellini

**Bellini** – vokiečių pop muzikos grupė. Įkūrėjai Ramon Zenker ir Gottfried Engels. Grupę sudaro merginų trio – Fabiana, Sabrina ir Milena (vietoje jos seniau buvo Annemarie). Atlieka daugiausia šokių muziką paremtą braziliškais ritmais. Grupės pavadinimas kilo nuo 1958 m. Brazilijos futbolo rinktinės kapitono Hideraldo Luiz Bellini.

Žymiausi Bellini singlai yra *Samba de Janeiro, Let’s Go To Rio, Brazil, Me gusta la vida*.

## Diskografija
* *Samba De Janeiro* (1997 m.)

## Nuorodos
* Oficiali svetainė 
* 
* ''Samba De Janeiro''
Gustavas II Adolfas

**Gustavas II Adolfas** (, 1594 m. gruodžio 19 d. Stokholmas – 1632 m. lapkričio 16 d. Liucenas, Saksonija) – 1611–1632 m. Švedijos karalius.

## Biografija

Kilęs iš Vazų dinastijos, Tėvas Karolis IX Vaza, karalienės Kristinos tėvas.

## Valdymas

Užimdamas sostą patvirtino didikų privilegijas. Karą su Danija baigė 1613 m. Kneredo taika, karą su Rusija – 1617 m. Stolbovo taika, įgijo teritorijų Baltijos jūros rytinėse pakrantėse. 1617 m. atnaujino nuo 1600 m. besitęsiantį karą su Abiejų Tautų Respublika dėl Livonijos, užėmė žemes iki Dauguvos ir Rygą.

Kartu įvykdė vidaus reformų: sumodernino valstybės valdymą, įsteigė kolegijų, pertvarkė kanceliariją, iždą, teismus ir kt. Reformavo švietimo sistemą, buvo reorganizuotas Upsalos universitetas, daugelyje miestų įkurtos gimnazijos. Skatino ūkio plėtrą.

Sukūrė stiprią nuolatinę kariuomenę – savanorių šaukimą derino su privaloma rekrutų tarnyba iš pulkams priskirtų gyvenamųjų vietovių. Įvedė griežtas kūno bausmes. Pagerino ginkluotę – artileriją aprūpino vienodais 80 mm kalibro lengvaisiais pabūklais. Pertvarkė pėstininkų pulkus: vietoje 2000-3000 žmonių juose paliko po 1300–1400 karių, 2/3 jų muškietininkai, 1/3 ietininkai. Pirmąkart sukūrė pulko artileriją (2 pabūklai). Dėl šių pertvarkymų, vienodesnės nacionalinės sudėties sustiprėjo karių drausmė ir kovingumas. Švedija tapo viena stipriausių karine galia XVII a. Europos valstybių.

Gustavas II Adolfas pasižymėjo kaip talentingas karvedys – naudojo tuomet pažangią linijinę taktiką, stengėsi veikti palyginti nedidele karine grupuote, iš anksto parengti karo veiksmų planą. Nuo 1621 m. Livonijoje vėl kariavo su Abiejų Tautų Respublika, kurios valdovas Gustavo pusbrolis Zigmantas Vaza pretendavo į Švedijos sostą. Užėmė didžiąją dalį Livonijos, Kuršą, Prūsiją ir Mažąją Lietuvą. 1626 m. iš Prūsijos puolė Pavyslį. Pagal 1629 m. Ahmarko paliaubas išlaikė užkariautas Livonijos žemes, kai kuriuos Baltijos jūros uostus, iki 1636 m. Švedijos valdžioje buvo ir Klaipėda. 1630 m. įsikišo į Trisdešimties metų karą (1618–1648 m.) 1631 m. prie Breitenfeldo nugalėjo Katalikų lygos kariuomenę, užėmė Vidurio Vokietiją, Bavariją. Žuvo mūšyje prie Liceno, nors švedai jį ir laimėjo.

## Gustavo II Adolfo šeima

Iki santuokos su Marija Eleonora fon Brandenburg Gustavas II Adolfas ne santuokoje gyveno su Margarita Slots (). 1616 m. balandžio 24 d. jiems gimė sūnus Gustavas Gustavsonas (m. 1653 m spalio 25 d.)

1620 m. gruodžio 5 d. Gustavas II Adolfas vedė Marija Eleonora fon Brandenburg ir jiems gimė dvi dukros:
* Kristina (1623 m. spalio 16 d. – 1624 m. rugsėjo 21 d.)
* Kristina (1626 m. gruodžio 17 d. – 1689 m. balandžio 19 d.)

## Literatūra
* Brzezinski, Richard. The Army of Gustavus Adolphus. Osprey Publishing (1993). ISBN 1-85532-350-8.
* Hollenberg, Svea Rikes Historia under K. G.-Adolf den stores regering (1790–1796)
* Cronholm, Sveriges Historia under G. II Adolf regering (1857).

## Šaltiniai

## Nuorodos
Karunas

**Karunas** () – vandeningiausia ir vienintelė laivuojama Irano upė; Šat el Arabo kairysis intakas. Prasideda Zagroso kalnuose, daugiau kaip 3000 m aukštyje (į šiaurės vakarus nuo Šurabo), teka siaurais giliais tarpekliais keliskart keisdamas tekėjimo kryptį (teka į pietryčius, pasuka į vakarus, šiaurės vakarus). vėliau teka Mesopotamijos žemuma. Deltoje skyla į dvi atšakas (viena teka į Šat al Arabą, kita – tiesiai į Persijos įlanką) ir suformuoja Abadano salą, kurioje įsikūręs Abadano miestas.

Kiti dideli miestai prie Karuno: Šuštaras, Ahvazas, Choramšehras.

Didžiausias intakas – Dizas (dešinysis).

Ant upės pastatytos keturios hidroelektrinės. Vanduo naudojamas Isfahano oazės drėkimimui. Laivuojamas iki Ahvazo.

## Šaltiniai
Apofis (asteroidas)

**Apofis** (*99942 Apophis*) – asteroidas, priskiriamas pavojingų asteroidų klasei, nes jo orbita yra artima Žemės orbitai. Asteroido skersmuo yra ~310m – 680m, jo skriejimo greitis – 12 km/s. Jis yra žymimas *2000SG344* numeriu. Apofis yra laikomas pavojingiausiu asteroidu Žemei. Jo orbitos astronominiai skaičiavimai rodo, kad 2029 m. balandžio 13 dieną gali prie Žemės priartėti labai mažu atstumu, maždaug 0,1 atstumo dalies, kuri skiria žemę ir mėnulį, t. y. apie 38,4 tūkstančio kilometrų . Susidūrimo galimybės, kaip teigia NASA, yra 1 iš 450 - tai yra didelė.

Apofis yra vienas iš asteroidų, kuriuose, pasak NASA specialistų, gali išsilaipinti astronautai.

## Išnašos
https://cneos.jpl.nasa.gov/ca/
Gustavas IV Adolfas

**Gustavas IV Adolfas** (, 1778 m. lapkričio 1 d. Stokholmas – 1837 m. vasario 7 d. Sankt Galenas, Šveicarija) – 1792–1809 m. Švedijos karalius.

## Biografija

Kilęs iš Oldenburgų atšakos, Holšteinų-Gotorpų dinastijos. Tėvas Gustavas III, motina Sofija Magdalena Danė.
## Šeima
1797 m. vedė. Žmona Frederika Darata Vilhelmina Badenietė (1781–1826 m.). Jų vaikai:
* Gustavas Vaza (1799–1877 m.), nuo 1809 m. Gustavas Gustavsonas
* Sofija Vilhelmina (1801–1865 m.), jos vyras Badeno kunigaikštis Leopoldas I.
* Karolis Gustavas (1802–1805 m.)
* Amalija Marija Šarlota (1805–1853 m.)
* Cecilija (1807–1844 m.)

## Valdymas
Valdė autokratiškai; iki 1796 m. regentu buvo jo dėdė Karolis, nuo 1809 m. karalius Karolis XIII. Nesėkmingai 1805–1807 m. kariavo su Prancūzija, prarado Pomeraniją ir 1808–1809 m. – su Rusija, kuriai atiteko Suomija. Karininkų nuverstas ir priverstas emigruoti. Jo palikuoniai neteko teisių į sostą.

## Literatūra
* H. Arnold Barton, Scandinavia in the Revolutionary Era, 1760–1815, 1986, ISBN 0-8166-1392-3.
* Sten Carlsson, Gustaf IV Adolf, 1946.

## Šaltiniai
Piriapolis

**Piriapolis** () – miestas pietų Urugvajuje, Maldonado departamente, prie La Platos.

Piriapolis yra pajūrio kurortas, tačiau savo svarba ir dydžiu nusiledžia kaimyniniam Punta del Estei. Mieste gausu viešbučių, restoranų, naktinių klubų, kazino, parkų. Aukščiausioje miesto dalyje yra San Antonijo bažnyčia. Vienas pagrindinių miesto turistinių objektų Piria pilis. 10 km nuo Piriapolio yra trečia pagal aukštį Urugvajaus viršukalnė *Cerro Pan de Azúcar*.

## Istorija

Miestą 1893 m. įkūrė Francisco Piria.

## Šaltiniai
Vkra

**Vkra** () – upė Lenkijoje, dešinysis Narevo intakas. Prasideda netoli Nidzicos miestelio, įteka į Narevą netoli šio santakos su Vysla. Žemiau Dzialdovo atsišakoja upelis, įtekantis į Velos upę (bifurkacija).

Intakai – Lydinia, Sona, Mlavka, Plonka.

Didžiausi miestai – Nidzica, Dzialdovas.
San Karlosas (Urugvajus)

**San Karlosas** () – miestas pietryčių Urugvajuje, Maldonado departamente, 15 km į šiaurę nuo Maldonado.

## Istorija

Miestas 1763 m. įkurtas ispanų gubernatoriaus Pedro Antonio de Cevallos kaip atsakas į portugalų gyvenviečių steigimąsi.

## Šaltiniai
Belja Unionas

**Belja Unionas** () – miestas pačiuose Urugvajaus šiaurės vakaruose, Artigaso departamente, Argentinos ir Brazilijos pasienyje. Įsikūręs rytiniame Urugvajaus upės krante, prie jos santakos su Kuareimu, priešais Argentinos miestą Monte Kaserosą.

## Istorija

Miestą 1829 m. įkūrė Fructuoso Rivera.

## Šaltiniai
Siudad de la Kosta

**Siudad de la Kosta** () – miestas pietų Urugvajuje, Kaneloneso departamente, La Platos pakrantėje, Montevidėjo metropolinėje teritorijoje. Tai trečias pagal dydį Urugvajaus miestas. Pajūrio kurortas.

## Istorija

Miestas susiformavo jungiantis nedideliems pajūrio miesteliams. Siudad de la Kosta sparčiai augo: 1996 m. čia gyveno 66 tūkst. gyventojų (92,6 % daugiau nei 1985 m.), iki 2004 m. gyventojų padaugėjo 28,8 %. Miesto statusą įgavo 1994 m.

## Šaltiniai
Montevidėjo metropolinė zona

**Montevidėjo metropolinė zona** () – Urugvajaus sostinės Montevidėjo metropolinė teritorija, kurią sudaro Montevidėjas ir aplinkiniai Kaneloneso, Montevidėjo ir San Chosės departamentų miestai. Gyvena apie 1,7 mln. gyventojų (2011 m.).

Į metropolinę teritoriją įeina šie miestai:
* Montevidėjas – 1383 tūkst. gyv.
* Siudad de la Kosta – 83,9
* Las Piedrasas – 69,2
* Pandas – 24,0
* La Pasas – 19,8
* Progresas – 15,8

## Šaltiniai
Gustavas I Vaza

**Gustavas I Vaza** (, tikr. *Gustav Eriksson*, 1496 m. gegužės 12 d. Rydboholmas ar Lindholmenas prie Stokholmo – 1560 m. rugsėjo 29 d. Stokholmas) – 1523–1560 m. Švedijos karalius.

## Biografija

Kilęs iš didikų giminės, kuri priešinosi 1397 m. Kalmaro unijai. Tėvas Erikas Johansonas, motina Cecilija Mondoter.

Vazų dinastijos pradininkas. 
## Šeima
1531 m. rugsėjo 24 d. vedė Kotryną Saks-Lauenburg (1513–1535 m.). Su ja gimė Erikas XIV Vaza (1533–1577 m.), 1560–1568 m. Švedijos karalius.

1536 m. vedė antrąkart. Antroji žmona Margareta Leijonhufvud (1514–1551 m.). Jų vaikai:
* Jonas III Vaza (1537–1592 m.), 1568–1592 m. Švedijos karalius.
* Katarina (1539–1610 m.)
* Cecilija (1540–1627 m.)
* Magnusas (1542–1595 m.), Rytų Osterjotlandas kunigaikštis
* Karolis (1544 m.)
* Ana Marija (1545–1610 m.)
* Stenas (1546–1549 m.)
* Sofija (1547–1611 m.)
* Elžbieta (1549–1598 m.)
* Karolis IX (1550–1611 m.), 1599–1611 m. Švedijos karalius.

1552 m. rugpjūčio 22 d. vedė Katariną Stenbok (1535–1621 m.).

## Valdymas
1518–1519 m. danų kalintas kaip įkaitas. Pabėgo į Liubeką. Po 1520 m. vadinamosios Stokholmo kruvinosios pirties, per kurią buvo išžudyta daug švedų didikų, tarp jų ir Gustavo tėvas, Dalarnoje 1521 m. surengė sukilimą prieš Danijos valdžią. Liubeko remiamas pasiekė pergalę, 1523 m. paskelbtas Švedijos karaliumi. Tuo buvo galutinai nutraukta Kalmaro unija.

1527 m. perėmė dalį Bažnyčios turtų ir pajamų, 1536 m. Örebro sinodas įvedė liuteronybę. 1540 galutinai nutraukė ryšius su Vatikanu, buvo paskelbtas Švedijos bažnyčios vadovu. Sukūrė centrinę administraciją, valstybės iždą, stiprią kariuomenę. Slopino 1527–1528 m., 1542–1543 m. ir kt. sukilimus.

1544 m. privertė parlamentą paskelbti Švedijos sostą Vazų paveldimu, o evangelikų liuteronų tikėjimą – valstybine religija. Ypač prižiūrėjo karaliaus kanceliarijos ir iždo valdininkų darbą. Kaip didžiausias šalies žemvaldys stengėsi sukultūrinti naujas žemes, plėtė valstybinių dvarų tinklą. Vykdė taikią užsienio politiką, tik 1555–1557 m. kariavo su Maskva.

## Literatūra
* Roberts, Michael: The Early Vasas: A History of Sweden 1523–1611 (1968)
* Åberg, Alf: Gustav Vasa 500 år / The official anniversary book (1996)
* Lars-Olof Larsson: Gustav Vasa – Landsfader eller tyrann? (2003)

## Šaltiniai

## Nuorodos
Gedizas

**Gedizas** () – upė Turkijoje. Antra didžiausia po Didžiojo Mendereso Turkijos upė, įtekanti į Egėjo jūrą. Prateka pro Sardų griuvėsius. Įteka į Izmiro įlanką, suformuoja 20 km pločio deltą.
Gregory Pincus

**Gregoris Pinkusas** ( 1903 m. balandžio 9 d. Vudbainas, Naujasis Džersis, JAV – 1967 m. rugpjūčio 22 d. Bostonas, Masačusetsas, JAV) – amerikiečių mokslininkas biologas, vienas iš pagrindinių kontraceptinių tablečių išradėjų.
Šiaurės Afrika

**Šiaurės Afrika** – šiaurinis Afrikos žemyno regionas, Sacharos dykumos atskirtas nuo Subsacharinės Afrikos. Šiaurės Afriką tradiciškai sudaro šios šalys:
* Marokas
* Alžyras
* Tunisas
* Libija
* Egiptas
* Sudanas
* Mauritanija
* Vakarų Sachara (ginčytina teritorija)
Kartais Šiaurės Afrikai priskiriama ir Etiopija, Eritrėja ar Sahelio šalys.

Šiaurės Afrikos šalims būdinga arabiška kultūra. Senovėje Šiaurės Afrikos šalių pakrantėse klestėjo finikiečių kolonijos, o toliau žemyne gyveno semitų gentys. Vėliau regioną užkariavo Romos imperija. Jai griūnant įsiveržė vandalai. O VI–VIII a. Šiaurės Afriką užėmė arabai, čia išplatinę islamą ir arabų kalbą.
Prieglobsčio teisė

**Prieglobsčio teisė** – tarptautinės teisės šaka; visuma teisės normų, reguliuojančių prieglobstį, pabėgėlių statusą.

## Teisės šaltiniai
Tautų Sąjunga, vėlesnė JTO priėmė nemažai tarptautinių aktų prieglobsčio teisės srityje:
1926 m. gegužės 12 d. susitarimas „Dėl asmens tapatybę patvirtinančių pažymėjimų išdavimo rusų ir armėnų pabėgėliams“: pateiktas vienas pirmųjų pabėgėlių apibrėžimų.
* 1928 m. birželio 30 d. susitarimas „Dėl nuostatų, taikomų rusų ir armėnų kilmės pabėgėliams, taikymo tam tikroms kitoms asmenų kategorijoms“: praplėstas 1926metų susitarimo nuostatų taikymas kai kurioms kitoms asmenų kategorijoms.
* 1936 m. liepos 4 d. laikinasis susitarimas „Dėl pabėgėlių, atvykstančių iš Vokietijos, statuso“: pabėgėlio sąvoka patikslinta. Pabėgėliais nebuvo pripažįstami asmenys, palikę Vokietiją vien tik dėl asmeninių priežasčių.
* 1933 m. spalio 28 d. Konvencija dėl tarptautinio pabėgėlio statuso.

## Nuorodos

* Prieglobsčio teisės portalas
Masahiko Kimura

**Masahiko Kimura** (1917 m. rugsėjo 10 d. Kumamote, Japonija – 1993 m. balandžio 18 d.) – vienas garsiausių dziudo meistrų (170 cm; 85 kg).

Kimura išgarsėjo idėja suorganizuoti hyakunin (kovos su 100 priešininkų) išbandymą tarp dziudo meistrų. Pats Kimura 12 metų buvo tituluojamas stipriausiu dziudo meistru Japonijoje, įskaitant ir Antrojo pasaulinio karo metus, kai šios rungtynės nebuvo rengiamos. Vienintelis žmogus, kuris sugebėjo pakartoti jo čempiono rekordą, buvo Yamasita Yasuhiro, kuris 9 metus išbuvo Japonijos čempionu.

Puikūs Kimura laimėjimai yra paaiškinami ne tik dideliu meistro talentu, bet ir begaliniu užsispyrimu, parodytu kovos menuose. Būdamas pačiame jėgų ir meistriškumo žydėjime Kimura Masahiko nusprendė save išbandyti pačiu sunkiausiu išbandymu ir kovojo su 100 geriausių dziudo meistrų, iškovojusių juoduosius diržus, ir nė vienos kovos su jais nepralaimėjo. Būtent šis Kimuros žingsnis paskatino jo gerą draugą Masutatsu Oyama įvesti panašų išbandymą ir kiokušin.

## Išnašos

## Nuorodos
* Jim Chen M. D. Masahiko Kimura biografija
* Masahiko Kimura (1984) Ištrauka iš ''My Judo''
Ganytojas

**„Ganytojas“** – bažnyčių „Tikėjimo žodis“ ir „Tiesos žodis“ krikščioniškas laikraštis, nuo 1997 m. sausio 9 d. leidžiamas Vilniuje.

## Leidinys
Laikraštis leidžiamas kas dvi savaites, šeštadieniais, vidutiniškai 700 egzempliorių tiražu (1997 m. 2000 egz.), jo apimtis – 12 puslapių. Laikraštis skiria dėmesio dabarties problemoms, krikščionybės istorijai, dvasinio gyvenimo pagrindams, įvykiams krikščioniškame pasaulyje. Taip pat jame yra puslapiai jaunimui, kartą per mėnesį kartu su laikraščiu išleidžiamas spalvotas priedas vaikams „Piemenukas“. 

Redaktoriai: J. Mačiulytė, R. Šiugždinytė, V. Siniauskienė, Valdas Bačkulis.

## Šaltiniai

## Nuorodos
* „Ganytojas“ internete
Izraelio naujasis šekelis

**Izraelio naujasis šekelis** – oficiali Izraelio valiuta (ILS).

Cirkuliuoja popierinės 20, 50, 100 ir 200 šekelių kupiūros bei 0,5, 1, 5, ir 10 šekelių monetos (dažniausiai vadinamos *škalim*). Šimtoji šekelio dalis – 1 agora.

## Istorija
1897 m. vykusio pirmojo sionistų kongreso metu vienas iš sionistų lyderių, Lietuvos žydas Dovydas Volfsonas pasiūlė kongreso dalyvių nario mokesčius vadinti šekeliais. Pavadinimas prigijo ir vėliau tapo Izraelio piniginiu vienetu.

## Šaltiniai
Šaudyklė (žaidimas)

**Šaudyklė** – veiksmo kompiuterinių žaidimų žanras.

Esminis dalykas – naudojamas šaunamasis ginklas, kuris gali būti labai įvairus (nuo lanko iki fantastinio blasterio ar žvaigždėlaivio fotoninių torpedų ir pan. ginklų. Dažniausiai tai būna šaulių ginklai – pistoletai, šautuvai ir kt.

## Perspektyva
Dažniausiai pagrindinį žaidimo veikėją žaidėjas valdo iš pirmojo asmens perspektyvos (tarkim „Crysis“ ar „Doom“). Tokie žaidimai vadinami pirmojo asmens šaudyklėmis ()
Pasitaiko ir vadinamųjų trečiojo asmens šaudyklių, pvz., „Mass Effect“.

Kai kada (ypač senesnių kartų) žaidimai šaudyklės būna žaidžiami 2D režimu, juose valdomas veikėjas valdomas žiūrint iš šono ar viršaus.

## Realizmas
Dažnai šaudyklės imituoja realius karo veiksmus bei žalą aplinkos objektams bei veikėjams. Žaidime gali būti panaudojamos realios balistinės savybės, tarkime, rikošetas.
Boraksas

**Boraksas** kitaip **natrio boratas**, **natrio tetraboratas** arba **dinatrio tetraboratas**, o pagal IUPAC **natrio tetraborato dekahidratas** – nuo senų laikų žinomas boro junginys, mineralas. 

## Naudojimas

Naudojamas biochemijoje (buferiniams tirpalams), kosmetikos pramonėje, metalurgijoje. 

Maisto pramonėje naudojamas kaip konservantas ir žymimas E 285

Formulė: Na2B4O7·10H2O 

## Savybės
Boro rūgšties natrio druskos hidratas. Pakaitinus iki 75 laipsnių skyla. Tankis 1,73 g/cm³. Šaltame vandenyje tirpsta gan blogai (~80 g viename litre vandens), o karštame labai gerai.
Nusikaltėlio portretas

**Nusikaltėlio portretas**, **nusikaltėlio profilis** - informacija apie nežinomą, tariamą kaltininką, jo asmenybę, psichiką, asmenines savybes, charakterį, jo bruožus. Tokia informacija papildo nusikaltėlio profilį ir yra saugoma kartu su kriminalinės statistikos duomenimis, kadangi žinios apie ankstesnes veikas padeda įvertinti ir susieti jas su konkrečiais asmenimis, prognozuoti galimas veikas ateityje. Nusikaltėlio portretas padeda išaiškinti baudžiamąsias veikas ir yra itin svarbus nusikaltimų prevencijoje.

## Nuorodos
Kriminalinė psichologija

**Kriminalinė psichologija** ( – nusikaltimas,  – psyche, siela) – taikomosios psichologijos šaka, teisės mokslų dalis. Kriminalinė psichologija tiria tokius dalykus kaip teisės pažeidimų (baudžiamųjų veikų) motyvai, kaltininko asmenybė, resocializacija per visuomeninio elgesio ir nuostatų keitimą, pakaltinamumas ir jo ribos dėl fizinių, psichinių, socialinių ypatumų.

Disciplinai atsirasti pagrindus padėjo mokslininkas Metzger ir Plattner XIX a. Plėtojo Hoffbauer, Grohmann, Heinroth.
Bioetika

**Bioetika** – taikomosios etikos atšaka, tirianti moralines problemas, kylančias iš mokslo ir juo paremtų naujųjų technologijų poveikio gyvybei, ypač žmogui. Bioetika siejasi su ekologine etika, medicinos etika, elgesio su gyvūnais etika, biotechnologijų mokslu. Kaip akademinė disciplina dėstoma universitetuose - gamtos mokslų, ypač medicinos, filosofijos, teologijos specialybių studentams.

## Išnašos
Need for Speed III: Hot Pursuit

**Need for Speed III: Hot Pursuit** – trečiasis kompiuterinių žaidimų serijos „Need for Speed“ žaidimas, sukurtas 1998 m. PlayStation konsolėms ir asmeniniams kompiuteriams.

## Apžvalga

Kaip ir visuose „Need for Speed“ serijos žaidimuose, „Need for Speed III: Hot Pursuit“ žaidimo tikslas laimėti visas lenktynes ir surinkti daugiausiai prizinių taškų. Žaidimas pagerėjo grafikos ir valdymo požiūriu, žaidime groja daug muzikinių kūrinių. Padidėjo automobilių ir trasų skaičius. „Need for Speed III: Hot Pursuit“ žaidime atsirado naujas režimas, kuriame žaidėjas turi būti policininku ir gaudyti gatvės lenktynininkus, taip pat šiame režime galima būti lenktynininku ir bėgti nuo policijos. Dar šiame žaidime galima rinktis savo priešininkų vairavimo lygį.

## Trasos

„Need for Speed III: Hot Pursuit“ žaidime yra 9 skirtingos lenktynių trasos: *Hometown*, *Redrock Ridge*, *Atlantica*, *Rocky Pass*, *Country Woods*, *Lost Canyons*, *Aquatica*, *Summit*, *Empire City*.

## Automobiliai

„Need for Speed III: Hot Pursuit“ žaidime yra 13 sportinių automobilių, kurie kaip ir „Need for Speed II“ žaidime turi savo klasę žaidime (A, B, C):

*Klasė A:*
* Alfa Romeo Italdesign Scighera
* EA El Nińo
* Ferrari 550 Maranello
* Jaguar XJR-15
* Lamborghini Diablo SV
* Mercedes-Benz CLK-GTR

*Klasė B:*
* Chevrolet Corvette C5
* Ferrari F355 F1 Spider
* Lamborghini Countach
* BMW Nazca Italdesign C2

*Klasė C:*
* Aston Martin DB7
* Jaguar XK8
* Mercedes-Benz SL-600

## Garso takelis

„Need for Speed III: Hot Pursuit“ yra pirmasis „Need for Speed“ serijos žaidimas, kuriame pradėjo groti muzikiniai kūriniai. Žemiau pateikiamas šių dainų sąrašas:

### Lenktynių muzika

# Little Sweaty Sow
# Hydrus 606
# Snorkeling Cactus Weasels
# Cetus 808
# Rear Flutterblast #19
# Aquilla 303
# Snow Bags
# Knossos
# Flimsy
# Warped

### Meniu muzika

# Whacked
# Romulus 3
# Minotaur
# Pi
# Triton
# Monster
# Whipped

## Nuorodos

* Need for Speed III: Hot Pursuit svetainėje MobyGames